LOT Polish Airlines

μικρογραφία|Τα κεντρικά γραφεία της εταιρίας.
Η **LOT Polish Airlines** (δηλ. «Πολωνικές Αερογραμμές LOT», με εγγεγραμμένη ονομασία **Polskie Linie Lotnicze LOT Α.Ε.**) είναι ο εθνικός αερομεταφορέας της Πολωνίας. Ιδρύθηκε το 1928, ήταν ιδρυτικό μέλος της IATA και παραμένει μία από τις παλαιότερες αεροπορικές εταιρείες στον κόσμο σε λειτουργία. Με στόλο 79 αεροσκαφών το 2022, η LOT Polish Airlines είναι ο 18ος μεγαλύτερος αερομεταφορέας στην Ευρώπη, με περισσότερους από 120 προορισμούς σε όλη την Ευρώπη, την Ασία και τη Βόρεια Αμερική.

Η αεροπορική εταιρεία ιδρύθηκε στις 29 Δεκεμβρίου 1928 από την πολωνική κυβέρνηση κατά τη διάρκεια της Δεύτερης Πολωνικής Δημοκρατίας ως αυτοδιοικούμενη εταιρεία περιορισμένης ευθύνης, αναλαμβάνοντας τις υπάρχουσες εγχώριες αεροπορικές εταιρείες Aerolot (ιδρύθηκε το 1922) και Aero (ιδρύθηκε το 1925) και ξεκίνησε τη λειτουργία της την 1η Ιανουαρίου 1929. Τα πρώτα αεροσκάφη που χρησιμοποιήθηκαν από την LOT ήταν τα Junkers F 13 και Fokker F.VII, με την εναρκτήρια διεθνή πτήση στη Βιέννη της Αυστρίας, που ξεκίνησε στις 2 Αυγούστου 1929.

Οι περισσότεροι προορισμοί προέρχονται από τον κόμβο της στο Αεροδρόμιο Βαρσοβίας «Φρεντερίκ Σοπέν». Από το 2018, η LOT διατηρεί ένα δρομολόγιο μεγάλων αποστάσεων από το Αεροδρόμιο Βουδαπέστης «Φραντς Λιστ» στην Ουγγαρία, όπου πραγματοποιεί τακτικές προγραμματισμένες πτήσεις προς τη Σεούλ όλο το χρόνο. Η LOT είναι μέλος της Star Alliance από το 2003.

## Ιστορία
Η LOΤ ιδρύθηκε την 1η Ιανουαρίου 1929, όταν όλοι οι ιδιωτικοί αερομεταφορείς της Πολωνίας συγχωνεύθηκαν σε μία κρατική εταιρεία. Τα πρώτα αεροσκάφη που χρησιμοποιήθηκαν ήταν τα Junkers F.13 και τα Fokker F.VII. Μετά την ένταξή της στην ΙΑΤΑ το 1930, η πρώτη πτήση εξωτερικού της έγινε προς το Βουκουρέστι, ενώ ακολούθησαν τα δρομολόγια προς Αθήνα, Βηρυτό και Ελσίνκι. Αεροσκάφη τύπου Douglas DC-2, Lockheed L-10A Electra και L.14H Super Electra προστέθηκαν στο στόλο τα έτη 1935, 1936 και 1938, αντίστοιχα.

Η εταιρεία ανέστειλε τις δραστηριότητές της κατά τον Δεύτερο Παγκόσμιο Πόλεμο και τα περισσότερα αεροσκάφη της είτε καταστράφηκαν είτε κατασχέθηκαν. Το 1945, επτά χρόνια μετά από την αναστολή των δραστηριοτήτων της, η εταιρεία επανεκκίνησε τις δραστηριότητές της, αφού παρέλαβε 11 Lisunov Li-2 και 9 Douglas C-47. Οι πτήσεις εσωτερικού ξεκίνησαν την 1η Απριλίου 1945, ενώ οι πτήσεις εξωτερικού στις 11 Μαΐου 1945.

Κατά την σοσιαλιστική περιόδο, η σύνθεση του στόλου των αεροσκαφών της LOT, άλλαξε και τον κύριο λόγο είχαν αεροσκάφη με χώρα κατασκευής τους την Σοβιετική Ένωση. Νέα αεροσκάφη τύπου Ilyushin Il-62 στο στόλο της εταιρείας σήμαναν την έναρξη των πτήσεων προς Αφρική και Μέση Ανατολή. Τα αεροσκάφη Antonov An-24 παραλήφθηκαν τον Απρίλιο του 1966, ενώ ακουλούθησαν τα Tupolev Tu-134 το Νοέμβριο του 1968 και τα Ilyushin Il-62 τον Απρίλιο του 1973. Η ένταξη των Il-62 στο στόλο της εταιρείας επέτρεψε την έναρξη υπερατλαντικών πτήσεων προς Μόντρεαλ και Νέα Υόρκη. Η υπάρχουσα χρωματική σύνθεση στα αεροσκάφη καθιερώθηκε το 1978.

Στα τέλη της δεκαετίας του 1980, τον κύριο λόγο στο στόλο απέκτησαν ξανά αεροσκάφη από τη Δύση, ξεκινώντας με Boeing 767-200ER και ATR 72 το 1991, ενώ η ανανέωση του στόλου συνεχίστηκε με Boeing 737-500 τον Δεκέμβριο του 1992 και Boeing 737-400 τον Απρίλιο του 1993. Από τα μέσα της δεκαετίας του 1990, η εταιρεία πετούσε από τη Βαρσοβία προς Σικάγο, Νιούαρκ και Τορόντο. 

Στις 26 Οκτωβρίου 2003, έγινε το 14ο μέλος της αεροπορικής συμμαχίας Star Alliance.

## Στόλος
Τον Οκτώβριο του 2023, ο στόλος της LOT Polish Airlines αποτελούνταν από τα ακόλουθα αεροσκάφη:

## Κωδικοί της LOT

* Κωδικός ΙΑΤΑ: **LO**
* ICAO: **LOT**
* Callsign: Lot

## Παραπομπές


## Βιβλιογραφία
*
*
*
*
*
*

## Εξωτερικοί σύνδεσμοι

* LOT Polish Airlines (στα αγγλικά) 
* Star Alliance
*  http://www.uniformfreak.com

Κατηγορία:Πολωνικές αεροπορικές εταιρείες
Κατηγορία:Μεταφορές στην Πολωνία
Κατηγορία:Πολωνικά εμπορικά σήματα
Κατηγορία:Εταιρείες κρατικής ιδιοκτησίας της Πολωνίας
Κατηγορία:Εταιρείες με έδρα τη Βαρσοβία
Κατηγορία:Star Alliance